நிகழ்ச்சியில் பேசிய சத்யராஜ், “சமூகத்தில் பெண்களை அடிமைப்படுத்தி வைத்திருப்பது சாஸ்திரம், சடங்குகள், பண்பாடு, கலாசாரம் தான். இதற்கு சாதி வேறுபாடுகள் மற்றும் மதம் ஆகியவை உதவிக்கொண்டு இருக்கிறது. பெண்கள் இதில் இருந்து விடுபட வேண்டும். எதற்காக அடிமையாக்கப்பட்டார்கள் என்பதை முதலில் அறிய வேண்டும். சினிமாவில் இருக்கும் அனைத்தும் பெண்களும் கல்வி, பொருளாதாரத்தில் தங்களை உயர்த்திக்கொள்ள வேண்டும். அப்போது தான், உரிமைக்காக போராட முடியும். என் துறை பெண்களின் பாதுகாப்பு அமைப்புக்காக நான் உறுதுணையாக இருப்பேன்” எனக் குறிப்பிட்டு இருக்கிறார்.